21 февраль 2017 йил №206 Янгиқўрғон қишлоғи

**Тумандаги қишлоқ хўжалиги ва мелиоратив техникаларни, шунингдек, машина трактор паркларининг асбоб-ускуналарини мажбурий техник кўрикдан ўтказиш тўғрисида**

Ўзбекистон Республикаси Вазирлар Маҳкамасининг 2012 йил 6 декабрдаги “Қишлоқ хўжалиги ва мелиоратив техникани, асбоб-ускуналарни ҳисобга олиш ва уларнинг техник ҳолатини назорат қилиш тизимини такомиллаштириш чора-тадбирлари тўғрисида”ги 345-сонли қарори (Ўзбекистон Республикаси қонун ҳужжатлари тўплами, 2012 й., 50-сон, 559-модда) мувофиқ ҳамда “Қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини техник кўрикдан ўтказиш тартиби тўғрисида”ги Низом (рўйхат рақами 2452, 2013 йил 25 апрель), (Ўзбекистон Республикаси қонун ҳужжатлари тўплами, 2013 й., 17-сон, 229-модда) ижросини таъминлаш мақсадида

**ҚАРОР ҚИЛАМАН:**

1. Қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини техник кўрикдан ўтказувчи туман комиссияси таркиби 1-иловага мувофиқ тасдиқлансин.

2. Қишлоқ хўжалиги ва мелиоратив техникани, машина-трактор парклари, устахоналар ва сервис пунктларининг асбоб-ускуналарини йиллик техник кўрикдан ўтказиш жадвали 2-иловага мувофиқ 2017 йил учун техник кўрикдан ўтказилсин.

мулкчилик шаклидан қатьий назар барча русумдаги қишлоқ хўжалиги ва мелиоратив техникаларни, шунингдек, машина трактор парклари, устахоналар ва сервис пунктларининг асбоб-ускуналарини йиллик техник кўрикдан ўтказиш тўғрисидаги жадвални юридик ва жисмоний шахсларнинг эътиборларига етказиш;

техник талабга жавоб бекрмайдиган носоз техникаларни ишлатишни қаътиян ман қилиш;

техник кўрик давомида қишлоқ хўжалиги ва мелиоратив техникаларни, шунингдек, машина трактор парклари, устахоналар ва сервис пунктларининг асбоб-ускуналарини мавсумга тайёргарлиги, ҳар бир тракторчи-машинистда тегишли техникани бошқариш учун рухсат этилган тоифанинг мавжудлиги, техникаларнинг ўрнатилган тартибда рўйхатдан ўтказилганлиги ва бошқа техник талабларни амалга ошириш;

техник кўрикдан ўтган техникаларнинг далолатномалар асосида ишлашига рухсат беришни ташкил қилиш вазифалари юклатилсин.

4. Тумандаги барча қишлоқ ҳўжалиги хўжаликларига хизмат кўрсатаётган корхона, ташкилот раҳбарларига:

ҳисобида мавжуд бўлган қишлоқ хўжалиги ва мелиоратив техникаларни, асбоб-ускуналарни техник кўрикдан ўз муддатида ўтказиш учун тайёрлаб, белгиланган майдончаларга йиғиш;

техник кўрикдан ўтказилган ҳар бир техника учун ундирилган йиғимни Ўзбекистон Республикаси Молия вазирлиги ғазначилиги ҳ/р: 23402000300100001010; ММББ ХТТМ Тошкент шаҳри, МФО 00014; ИНН: 201122919 “Ўздавтехназорат” инспекцияси ҳ/р 401421860304017950100082001; ОКОНХ 200151844 ҳисоб рақамига тўлашни таъминлаш;

тракторчи-машинистларни тиббий кўрикдан ўтказиш ҳамда уларнинг маълумотномаларини комиссияга тақдим этиш;

ҳар бир маҳаллага ўз ҳудудидаги шахсий техникаларни техник кўрикдан ўтишини ташкиллаштириш вазифалари юклатилсин.

5. Туман ҳокимининг иқтисодий ва ижтимоий ривожлантириш масалалари бўйича ўринбосари (А.Отақўзиев)га:

тумандаги корхона, ташкилот, машина-трактор парки очиқ акциядорлик жамияти, муқобил машина трактор парклари, фермер хўжалиги ва фермерларда мавжуд бўлган қишлоқ хўжалиги ва мелиоратив техникаларни, асбоб-ускуналарни йиллик техник кўрикдан ўтказиш билан боғлиқ бўлган йиғимларни тўлашга амалдаги тартибларга асосан амалий ёрдам бериш топширилсин.

6. Мазкур қарор оммавий ахборот воситаларида расмий эълон қилинган кундан бошлаб кучга киради.

7. Ушбу қарор “Бувайда кўзгуси” газетасида расмий эълон қилинсин ҳамда туман ҳокимлигининг расмий веб-сайтига жойлаштирилсин.

8. Қарорнинг бажарилишини назорат қилиш туман ҳокимининг ўринбосари Ғ.Абдуллаев зиммасига юклатилсин.

Туман ҳокими: А.Турсунов